สาวอังกฤษ ไฝทั่วตัว ทะลุฝัน ได้เซ็นสัญญานางแบบอาชีพแล้ว
(ภาพจากยูทูบ),สาวผิวสีชาวอังกฤษ ได้รับโอกาสเซ็นสัญญาจ้างงานอาชีพนางแบบ หลังตัดสินใจยื่นใบสมัครถึงบริษัทโมเดลลิ่ง ทั้งๆ ที่เธอผิวพรรณเต็มไปด้วยเม็ดไฝทั่วทั้งตัว จนถูกผู้คนรอบข้างรังเกียจมาตลอด,เมื่อ 23 พ.ค.62 เว็บไซต์, มิร์เรอร์, รายงานเรื่องราวชีวิตของ เชอริล ชอว์ สาวผิวสีชาวอังกฤษ คุณแม่ลูก 2 ชาวเมืองคาสเทิล บรอมวิช เมืองเบอร์มิงแฮม สหราชอาณาจักร ภายหลังจากสาวชอว์ได้รับการตอบรับจากบริษัทสรรหานางแบบ โมเดลส์ ออฟ ไดเวอร์ซิตี้ (Models of Diversity) ลงนามสัญญาจ้างงานอาชีพนางแบบ ทำให้เธอดีใจอย่างมากที่ได้รับโอกาสทำงานที่ชอบ ทั้งๆ ที่เธอมีปัญหาและอุปสรรคใหญ่หลวงคือ ลักษณะผิวพรรณของเธอเต็มไปด้วยเม็ดไฝใหญ่เล็กทั่วทั้งร่างกาย อันเป็นผลจากความผิดปกติมาตั้งแต่เกิด ซึ่งแพทย์ระบุถึงโรคนี้มีอัตราเฉลี่ยเกิดขึ้นแก่มนุษย์แค่ 1%,สาวชอว์ เปิดเผยเรื่องราวชีวิตของเธอถูกผู้คนรังเกียจมาตลอดชีวิตตั้งแต่เด็ก เธอมักถูกเพื่อนๆ ล้อ สาวหน้าจุด (Spotty face) สาวแดลเมเชียน หรือ คนลายจุด หรือไม่ก็ถูกเรียกขานว่า สาวคุ้กกี้ จนทำให้เธอขาดความเชื่อมั่นในตัวเอง ทั้งยังถูกผู้คนในสังคมรังเกียจ ไม่อยากอยู่ใกล้ระหว่างเดินทางโดยสารระบบขนส่งสาธารณะ นอกจากนั้น เธอยังถูกปฏิเสธลงเล่นสระว่ายน้ำพร้อมกับลูกๆ ในหลายสถานที่ และเวลาเมื่อเที่ยวทะเลชายหาด เธอต้องแต่งกายคลุมร่างกายแขนขาอย่างมิดชิด หลายครั้งต้องสวมเสื้อผ้าชุดว่ายน้ำถึง 3 ชั้น,กระทั่ง เมื่อราว 1 ปีท่ีผ่านมา เธอเริ่มรู้สึกหมดความอดทนกับสภาพการณ์ดังกล่าวของตัวเอง หันมาปรับเปลี่ยนความคิดทัศนคติใหม่ด้วยการใช้ชีวิตให้เหมือนคนอื่นปกติ สร้างความเชื่อมั่นแก่ตัวเองด้วยความคิดใหม่ว่าทุกคนในโลกสวยงามไม่เหมือนกันและตัดสินใจเผยแพร่ภาพถ่ายของเธอในชุดเสื้อผ้าที่เปิดเผยผ่าน อินสตาแกรม ทั้งส่งใบสมัครถึงบริษัทจัดหานางแบบดังกล่าว จนได้รับการตอบรับทำงานในที่สุด,ด้านบริษัทจัดหานางแบบ โมเดลส์ ออฟ ไดเวอร์ซิตี้ -- Models of Diversity ชี้แจงเหตุผลการรับเซ็นสัญญาจ้างงานสาวชอว์ ระบุบริษัทฯ ไม่มีเหตุผลอะไรที่ต้องปฏิเสธจ้างงานเธอ เพราะเธอมีคุณสมบัติเพียบพร้อม เธอเป็นมืออาชีพ ตั้งใจทำงาน ทั้งสวยงามตามแบบฉบับของเธอ สอดคล้องกับแนวนโยบายของบริษัทฯต้องการนายแบบ นางแบบ ที่มีความหลากหลายไม่ว่าจะพิการหรือไม่ หรือมีสีผิว เชื้อชาติ เผ่าพันธุ์และช่วงอายุเท่าใด.
สาวผิวสีชาวอังกฤษ ได้รับโอกาสเซ็นสัญญาจ้างงานอาชีพนางแบบ หลังตัดสินใจยื่นใบสมัครถึงบริษัทโมเดลลิ่ง ทั้งๆ ที่เธอผิวพรรณเต็มไปด้วยเม็ดไฝทั่วทั้งตัว จนถูกผู้คนรอบข้างรังเกียจมาตลอด
สาวไฝทั่วตัว,สาวอังกฤษไฝทั่วตัว,นางแบบ,ได้เป็นนางแบบ,อังกฤษ